
	Sak nr.
	Arkivref.:
	Tittel/beskrivelse



	PS-KOSIFF 1/2007
	200702085-1


	Godkjenning av møteinnkalling og dagsorden

(med merknader)

Per Mathiesen fremmer forslag om å innføre det akademiske kvarter for programstyremøtene til KOSIFF. Medlemmene har ingen innvendinger og det besluttes at møtene skal begynne kvart over hel time.



	PS-KOSIFF 2/2007
	200603037-4


	Godkjenning av møtereferat (med merknader)

Per Mathiesen ønsker at vedtaket i sak PS-KOSIFF 17/2006 (DL nr. 200607028-1) skal presisere at Hogne Øian er i permisjon. Programstyret har ingen innvendinger.

Vedtak i sak PS-KOSIFF 17/2006:

Programstyret ber ISA foreslå et varamedlem i perioden Hogne Øian er i permisjon. ISA har foreslått Per Mathiesen som stiller for Øian i en periode på ett år fra d.d.



	PS-KOSIFF 3/2007
	200702085-2


	Referat og meldinger (med merknader)

1. Referat fra Studieutvalget Sak 32/2007: Eget punkt om gradsoppnåelse i malen for hva en studieplan skal inneholde.

2. Referat fra Fakultetsstyre Sak 37/2007: Godkjenning av Programstyret for erfaringsbasert Master i konflikt, sikkerhet og flerkulturell forståelse.

3. Referat fra Fakultetsstyre Sak 38/2007: Utgifter ved studentrepresentasjon i programstyrer.

4. Kvalitetssikring studieåret 2006/2007 – Nøkkeldata – Studieprogrammene høsten 2006.

5. Utdanningsmeldingen 2006

6. Årsplan for SV-fakultetet 2007

7. Administrasjonen orienterer muntlig om status for KOSIFF-programmet i kommende periode (2007-2009)

Programstyrets sekretær informerte at avtalen på KOSIFF nå er undertegnet og med det forlenget med to år.



	PS-KOSIFF 4/2007
	200601017-56


	Oppfølging av SV-fakultetets kvalitetssikringsrapport for studieåret 2005/2006 – programevaluering

Enstemmig vedtak: 
Programstyret til KOSIFF innkaller til og avholder en programevaluering i forbindelse med siste samling.



	PS-KOSIFF 5/2007
	200700143-4


	Opptak på enkeltemne SVF-6300: Forhandlinger, konflikthåndtering, mekling og krise

Enstemmig vedtak: 

Programstyret godkjenner opptaket administrasjonen har gjort på enkeltemnet SVF-6300: Forhandlinger, konflikthåndtering, mekling og krise våren 2007.



	PS-KOSIFF 6/2007
	200607009-2


	Gjennomstrømningsstatus for programstudenter som skriver masteroppgave

Enstemmig vedtak: 

Programstyret ber fagansatte som har veiledningsansvar overfor studenter som er blitt passive om å fortsette prosessen med å opprette kontakt med disse. Administrasjonen er behjelpelig med å oppdatere adresser der e-post kommer i retur eller ikke ser ut til å nå frem. 

Studenter som ikke har returnert kontrakt har heller ikke rett på veiledning. Disse studentene skal også forsøkes kontaktet. 

Resultatene av dette arbeidet blir tatt opp som egen sak på neste programstyremøte.



	PS-KOSIFF 7/2007
	200607009-3


	Formalisering av plikter og rettigheter – Evaluering av veiledningskontrakten

Enstemmig vedtak: 

Form og innhold i veiledningskontrakten samt følgebrevet regulerer det formaliserte forholdet mellom student og veileder på en tilfredsstillende måte og beholdes i sin nåværende form. Ved utsendelse av original veiledningskontrakt trykkes den tosidig slik at ikke side to blir borte underveis. Studentens og veileders plikter skal være tilgjengelig på nettsidene. Det foreslås også at originalkontrakt skannes inn i DokuLive i underskrevet form og knyttes til oversendelsesbrevet. 



	PS-KOSIFF 8/2007
	200607009-4


	Seminar i oppgaveskriving for studenter på erfaringsbaserte masterprogram i samarbeid med Forsvaret

Enstemmig vedtak:

Programstyret vedtar at det skal arbeides med et slikt seminar. Initiativet bør komme allerede nå ved at vi tar kontakt med Forsvarets studiesenter. Det er imidlertid en forutsetning med HSTYs aktive deltakelse. Planleggingen skal foregå gjennom høsten slik at et seminar ved UiT kan realiseres tidlig våren 2008 (februar). Programstyrets leder kontakter erfaringsbasert Master i ledelse og organisasjonsvitenskap vedrørende deres deltakelse i et slikt arrangement. Saken tas opp på neste Programstyremøte. 



	PS-KOSIFF 9/2007
	200700442-6


	Overtakelse av enkeltemne SVF-6300: Forhandlinger, konflikthåndtering, mekling og krise

Enstemmig vedtak:

Programstyret mener at ISAs foreslåtte overtakelse av SVF-6300: Forhandlinger, konflikthåndtering, mekling og krise er fullt ut faglig forsvarlig og kan gjennomføres med små endringer i emnebeskrivelsen. 
Programstyret for KOSIFF anbefaler den foreslåtte overtakelsen.



	PS-KOSIFF 10/2007
	200700442-7


	Godkjenning av studieplan for Erfaringsbasert master i KOSIFF høsten 2007

Enstemmig vedtak:

Programstyre godkjenner forslagene til mindre endringer i studieplanen hvorav de viktigste endringene er teksttilføyelsen i beskrivelsen av studieprogresjonen og et eget punktet om gradsoppnåelse.



	PS-KOSIFF 11/2007
	
	Eventuelt

1. Mindre endringer i emnebeskrivelsene til STV-6305 og SVF-6900

Emnebeskrivelse til STV-6305: Globalisering, sikkerhet og internasjonale relasjoner får en rekke mindre endringer og tilpassinger som følge Forsknings- og studieavdelingens nye mal for emnebeskrivelser. Den viktigste er en klargjøring av læringsmålene. Det skal også utarbeides et læringsmål for emnebeskrivelsen til SVF-6900: Masteroppgave i konflikt, sikkerhet og flerkulturell forståelse.

2. Utvidet rekruttering av studenter til KOSIFF

Fra representanten Hoogensen (IST) ble det tatt opp muligheten for å rekruttere studenter fra departementene (UD og FD) og fra NGOer (Røde Kors, Kirkens Nødhjelp, Norsk Folkehjelp etc.). Den faglige bakgrunnen for initiativet er at fremtidens militærutdanning sannsynligvis og i økt grad vil måtte forholde seg til samspillet med sivile organisasjoner og militære forhold. Programstyret mener dette er interessant, men ser at et utvidet initiativ overfor nye studentgrupper er et Forsvars/HSTY anliggende som eier av kurstilbudet på Bardufoss. Programstyrets leder fremmer ideen overfor Forsvaret.

3. Oppmøteplikt for studenter på STV-6306 og SVF-6300

Studentenes representant informerte om det de opplever som et problem med hensyn til arbeidskravet om 80 % oppmøte for å fremstille seg til eksamen på enkeltemner uten to eksamensformer. Arbeidsgiver tar ikke i tilstrekkelig grad hensyn til dette arbeidskravet slik at oppmøteplikten i noen tilfeller oppleves som et problem for studentene. 




Tromsø, 20.04.2007

	Ole-Martin Andersen
	

	rådgiver

